 እዚ ጸብጻብ ብዛዕባ ክታበት ዝተኻየዱ ብርክት ዝበሉ ሳይንሳዊ ሓቅታት ዘሰነየዩ ስለዚ ልክዕ ከም ጠብታ ክታበት ነዚ ጽሑፍ ውሕጥ ኣብሉዎ ኣብ ጊኒ ቢሳው ሓደ ዘገርም ነገር ይፍጠረልኩም ካብታ ሃገር ምስ ቢቢሲ ቃለ መጠይቕ ዝገበረ ዴንማርካዊ ተመራማሪ ፒተር ኤቢ እቲ ዝበዝሕ ዕድሚኡ ኣብ ጊኒ ቢሳው እዩ ኣሕሊፉዎ ብ1978 ዓ.ም እዩ ናብታ ሃገር ከይዱ ኣብዛ ኣፍሪቃዊት ሃገር ክታበት ተኣምራዊ ውጽኢት ከምጽእ ምስ ርኣየ ኣብኡ ምርምር እናካየደ ተውሒጡ ይተርፍ ፒተር ብምኽንያት ንፍዮ ብዙሓት ህጻናት ኣብ ዝሃልቁሉ እዋንዩ ናብ ጊኒ ቢሳው ከይዱ ከም ቖጽሊ ረጊፎም ምባል ይቐልል ድሕሪኡ ጉጅለ ፒተር ወፍሪ ክታበት ምስ ጀመረ ኣብ ውሽጢ ዓመት ዝንኣድ ለውጢ ይርኣይ 50 ሚኢታዊት ክታበት ዝወሰዱ ህጻናት ካብቶም ክታበት ዘይወሰዱ ብዝተፈለየ ናይ ምሟት ዕድሎም ብፍርቂ ነክዩ እቲ ዝገርም ነገር ግን እቶም ዝተኸተቡ ህጻናት ብኻልእ ሕማምውን ናይ ምሟት ዕድሎም ብፍርቂ ነክዩ እዩ ድሕሪዚ ከመይ ኢሉ ሞት ህጻናት ክንኪ ክኢሉ? 